

REPUBLIKA HRVATSKA **N A C R T**

ISTARSKA ŽUPANIJA

**OPĆINA SVETA NEDELJA**

**Općinsko vijeće**

KLASA: \_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_

Nedešćina, \_\_\_\_\_\_\_\_\_\_\_\_\_\_\_

Na temelju članka 109. stavak 6. Zakona o prostornom uređenju („Narodne novine“ broj 153/13 , 65/17, 114/18, 39/19, 98/19, 67/23), članka 33. Statuta Općine Sveta Nedelja („Službene novine Općine Sveta Nedelja“, broj 11/18, 3/21), Općinsko vijeće Općine Sveta Nedelja na sjednici održanoj dana \_\_\_.\_\_\_\_2025. godine, donosi

**ODLUKU**

**o stavljanju izvan snage**

**Urbanističkog plana uređenja**

**Gospodarske zone proizvodne namjene – I2 Nedešćina I – UPU 9**

**Članak 1.**

1. Ovom se Odlukom stavlja izvan snage Urbanistički plan uređenja Gospodarske zone proizvodne namjene – I2 Nedešćina I – UPU 9 („Službene novine Općine Sveta Nedelja“ br. 9/09 i 10/09) (u daljnjem tekstu:Plan).

**Članak 2.**

1. Elaborat stavljanja izvan snage Plana izradio je Stručni izrađivač „Urban Plan“ d.o.o. iz Pule u koordinaciji s nositeljem izrade, Jedinstvenim upravnim odjelom Općine Sveta Nedelja.
2. Elaborat stavljanja izvan snage Plana sadrži:

**TEKSTUALNI DIO:**

1. NACRT ODLUKE O STAVLJANJU IZVAN SNAGE
2. OBRAZLOŽENJE
3. ODLUKA O PROVOĐENJU POSTUPKA STAVLJANJA IZVAN SNAGE
4. suglasnosti I mišljenja propisanI Zakonom o prostornom uređenju (NN 153/13, 65/17, 114/18, 39/19, 98/19, 67/23) i posebnim propisima te posebnim zakonima i propisima donesenim na temelju tih zakona
5. PODACI O PRAVNOJ OSOBI OVLAŠTENOJ ZA OBAVLJANJE STRUČNIH POSLOVA PROSTORNOG UREĐENJA (STRUČNI IZRAĐIVAČ;”URBan plan ” d.o.o. Pula )

**GRAFIČKI DIO** :

|  |  |  |
| --- | --- | --- |
| 1. | KORIŠTENJE I NAMJENA POVRŠINA | M 1:500 |
| 2.1. | prometna mreža | M 1:500 |
| 2.2. | elektroopskrbna sn i nn mreža i javna rasvjeta | M 1:500 |
| 2.3. | vodnogospodarski sustav, korištenje i odvodnja voda, plin | M 1:500 |
| 3. | uvjeti i način gradnje | M 1:500 |
| 4. | uvjeti korištenja, uređenja i zaštite prostora | M 1:500 |

**Članak 3.**

1. Elaborat stavljanja izvan snage Plana je izrađen u pet (5) izvornika ovjerenih pečatom Općinskog vijeća Općine Sveta Nedelja i potpisom predsjednika Općinskog vijeća Općine Sveta Nedelja.
2. Tiskani izvornici Elaborata stavljanja izvan snage Plana čuvaju se i dostupni su na uvid kod Nositelja izrade.
3. Po jedan tiskani izvornik Elaborata stavljanja izvan snage Plana dostavlja se Ministarstvu prostornog uređenja, graditeljstva i državne imovine RH - Hrvatskom zavodu za prostorni razvoj, Zavodu za prostorno uređenje Istarske županije i Upravnom odjelu za prostorno uređenje i gradnju Istarske županije.

**Članak 4.**

1. Ova Odluka stupa na snagu osmog dana od dana objave u „Službenim novinama Općine Sveta Nedelja“.

 **Predsjednik**

 **Općinskog vijeća**

 **Nenad Radičanin**

**O B R A Z L O Ž E NJ E**

**1. PRAVNA OSNOVA ZA DONOŠENJE ODLUKE**

Osnova za donošenje Odluke su stavak 6. članka 109. Zakona o prostornom uređenju (“Narodne novine” br. 153/13, 65/17, 114/18, 39/19, 98/19, 67/23) kojim je utvrđeno da urbanistički plan uređenja donosi Općinsko vijeće i stavak 1. članka 113. kojim je određeno da se odredbe Zakona kojima je uređena izrada i donošenje prostornih planova na odgovarajući način primjenjuju i za stavljanje izvan snage te čl. 33. Statuta Općine Sveta Nedelja („Službene novine Općine Sveta Nedelja“, broj 11/18, 3/21) kojim je propisano da Općinsko vijeće u okviru svojih nadležnosti donosi i dokumente prostornog uređenja Općine.

**2. TEMELJNA PITANJA KOJA TREBA UREDITI OVOM ODLUKOM**

Ovom se Odlukom stavlja izvan snage Urbanistički plan uređenja Gospodarske zone proizvodne namjene - I2 Nedešćina I – UPU 9 („Službene novine Općine Sveta Nedelja“ broj 9/09 i 10/09).

**3. RAZLOZI ZA DONOŠENJE OVE ODLUKE**

Postupak stavljanja izvan snage Urbanističkog plana uređenja Gospodarske zone proizvodne namjene - I2 Nedešćina I - UPU 9 („Službene novine Općine Sveta Nedelja“ br. 9/09 i 10/09) je pokrenut temeljem Odluke o pokretanju postupka stavljanja izvan snage Urbanističkog plana uređenja Gospodarske zone proizvodne namjene - I2 Nedešćina I - UPU 9 (“Službene novine Općine Sveta Nedelja“, br. 5/23) .

Prema rješenju iz Prostornog plana uređenja Općine Sveta Nedelja UPU 9 obuhvaća dio izdvojenog građevinskog područja gospodarske proizvodne namjene - I2 - Radna zona Nedešćina. Radna zona je PPUO-om Sveta Nedelja određena kao neizgrađeno neuređeno izdvojeno građevinsko područje gospodarske proizvodne namjene.

Odredbama za provedbu PPUO-a u st. 3. članka 176. je utvrđena obveza stavljanja izvan snage UPU 9.

Postupak stavljanja izvan snage se vodi paralelno sa postupkom VIII. Izmjena i dopuna Prostornog plana uređenja Općine Sveta Nedelja u kojem će se za područje Radne zone Nedešćina propisati uvjeti provedbe zahvata u prostoru s detaljnošću propisanom za urbanistički plan uređenja na način da se prostornom organizacijom neće ograničavati potrebe potencijalnih korisnika. Nakon provedenog postupka stavljanja izvan snage područje obuhvaćeno UPU-om provoditi će se po osnovi odredbi Prostornog plana iz VIII Izmjena i dopuna.

**4. SREDSTVA POTREBNA ZA PROVOĐENJE OVE ODLUKE**

Sredstva za postupak stavljanja izvan snage UPU 9 osigurana su u Proračunu Općine Sveta Nedelja.

**5. POSLJEDICE KOJE ĆE NASTATI DONOŠENJEM OVE ODLUKE**

Donošenjem ove Odluke staviti će se izvan snage UPU 9 , a izdavanje dozvola za gradnju omogućiti će se neposredno temeljem odredbi Prostornog plana.

**6. OBRAZLOŽENJE SADRŽAJA ODLUKE**

**Uz članak 1.**

Člankom 1. je utvrđen predmet Odluke - stavljanje izvan snage UPU 9.

**Uz članak 2.**

Člankom 2. je utvrđen sadržaj elaborata stavljanja izvan snage UPU 9.

**Uz članak 3.**

Člankom 3. je utvrđen broj izvornika Elaborata Plana, gdje se izvornici čuvaju i kome se dostavljaju, te mjesto gdje se osigurava uvid u Elaborat stavljanja izvan snage UPU 9.

**Uz članak 4.**

Člankom 4. je utvrđeno stupanje na snagu ove Odluke.

**Jedinstveni upravni odjel**